CELEX: 62022TN0074
Language: el
Date: 2022-02-08 00:00:00
Title: Υπόθεση T-74/22: Προσφυγή — αγωγή της 8ης Φεβρουαρίου 2022 — Siemens κατά Κοινοβουλίου

28.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/30
            
         
      Προσφυγή — αγωγή της 8ης Φεβρουαρίου 2022 — Siemens κατά Κοινοβουλίου
      (Υπόθεση T-74/22)
      (2022/C 138/35)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: Siemens SAS (Saint-Denis, Γαλλία) (εκπρόσωπος: E. Berkani, δικηγόρος)
      
         Καθού-εναγόμενο: Ευρωπαϊκό Κοινοβούλιο
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      κυρίως,
      
                  —
               
               
                  να ακυρώσει τις δύο αποφάσεις της 8ης Δεκεμβρίου 2021 περί απορρίψεως των προσφορών προσωρινής κοινοπραξίας επιχειρήσεων, μέλος της οποίας ήταν η εταιρία Siemens SAS, για το τμήμα αριθ. 1 και το τμήμα αριθ. 2,
               
            
                  —
               
               
                  να ακυρώσει τις δύο αποφάσεις ανάθεσης του τμήματος αριθ. 1 στην εταιρία Santerne Alsace και του τμήματος αριθ. 2 στην εταιρία Detection Electronique Française (DEF),
                  επικουρικώς,
               
            
                  —
               
               
                  να υποχρεώσει το Ευρωπαϊκό Κοινοβούλιο να καταβάλει ως αποζημίωση το ποσό των 1 967 994 ευρώ στην εταιρία Siemens SAS, για την αποκατάσταση της ζημίας που υπέστη λόγω απώλειας της ευκαιρίας να της ανατεθούν τα τμήματα αριθ. 1 και 2 της επίδικης σύμβασης,
                  εν πάσει περιπτώσει,
               
            
                  —
               
               
                  να καταδικάσει το Ευρωπαϊκό Κοινοβούλιο στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής — αγωγής της κατά των δύο αποφάσεων του Ευρωπαϊκού Κοινοβουλίου, της 8ης Δεκεμβρίου 2021, περί απορρίψεως των προσφορών που υπέβαλε για τα τμήματα αριθ. 1 και 2 στο πλαίσιο της διαδικασίας πρόσκλησης για την υποβολή προσφορών αριθ. 06A70/2021/M004 για την ανανέωση του συστήματος πυρασφάλειας στα κτίρια του Ευρωπαϊκού Κοινοβουλίου στο Στρασβούργο, η προσφεύγουσα — ενάγουσα προβάλλει δύο λόγους.
      
                  1.
               
               
                  Με τον πρώτο λόγο προβάλλεται ότι παρανόμως δεν ανατέθηκαν στην εταιρία Siemens SAS τα τμήματα αριθ. 1 και 2 της επίδικης σύμβασης. Η προσφεύγουσα-ενάγουσα προβάλλει συναφώς, αφενός, πρόδηλη πλάνη εκτιμήσεως κατά τη βαθμολόγηση των προσφορών από το Ευρωπαϊκό Κοινοβούλιο και, αφετέρου, παραβίαση της αρχής της διαφάνειας λόγω αποστολής, εκ μέρους του Κοινοβουλίου στην εταιρία Siemens SAS, ενός ελαττωματικού εργαλείου προσομοίωσης που διαδραμάτιζε σημαντικό ρόλο για την κατάρτιση των προσφορών.
               
            
                  2.
               
               
                  Με τον δεύτερο λόγο προβάλλεται εξωσυμβατική ευθύνη του Κοινοβουλίου. Η προσφεύγουσα-ενάγουσα ζητεί την αποκατάσταση της ζημίας που υπέστη λόγω απώλειας της ευκαιρίας να της ανατεθούν τα τμήματα αριθ. 1 και 2 της σύμβασης.